Babelscape/SREDFM huggingface dataset:
Ινστιτούτο Μαξ Πλανκ για την Εξελικτική Ανθρωπολογία

Το Ινστιτούτο Μαξ Πλανκ για την Εξελικτική Ανθρωπολογία (γερμανικά: Max Planck-Institut für-evolutionäre Anthropologie) είναι ερευνητικό ίδρυμα που εδρεύει στη Λειψία της Γερμανίας και ιδρύθηκε το 1997. Είναι μέρος της Εταιρείας Μαξ Πλανκ.

Το Ινστιτούτο αποτελείται από πέντε τμήματα (εξελικτική ψυχολογία και συγκριτική ψυχολογία, εξελικτική γενετική, ανθρώπινη εξέλιξη, πρωτευοντολογία και ανθρώπινη συμπεριφορά, οικολογία και πολιτισμός) και σήμερα απασχολεί περίπου τριακόσια τριάντα άτομα. Το τμήμα γλωσσολογίας έκλεισε τον Μάιο του 2015, μετά την αποχώρηση του διευθυντή του, Μπέρναρντ Κόμρι (Bernard Comrie).

Γνωστοί επιστήμονες που εργάζονται σήμερα στο ινστιτούτο είναι ο Σβάντε Πάαμπο (Svante Pääbo) (γενετική), ο Μίκαελ Τομαζέλο Michael Tomasello (ψυχολογία), Κρίστοφερ Μπος (Christophe Boesch) (πρωτευοντολογία), Ζαν-Ζακ Ουμπλέν (Jean-Jacques Hublin) (Εξέλιξη) και ο Ρίτσαρντ ΜακΈλρηθ (Richard McElreath) (εξελικτική οικολογία).
NGC 7479

O NGC 7479, γνωστός και ως "γαλαξίας προπέλα" και "Caldwell 44", είναι ραβδωτός σπειροειδής γαλαξίας στον αστερισμό Πήγασο. Απέχει περίπου 100 εκατομμύρια έτη φωτός από τη Γη. Τον ανακάλυψε ο Ουίλιαμ Χέρσελ το 1784. Στο γαλαξία έχουν παρατηρηθεί δύο υπερκαινοφανείς αστέρες οι SN 1990U και SN2009jf.
Last of a Dyin' Breed

Last of a Dyin' Breed είναι ο τίτλος του 14ου στούντιο δίσκου του αμερικανικού ροκ συγκροτήματος Lynyrd Skynyrd, ο οποίος κυκλοφόρησε στις 21 Αυγούστου του 2012 μέσω της δισκογραφικής εταιρείας "Roadrunner". Στην Ευρώπη κυκλοφόρησε στις 17 Σεπτεμβρίου του ίδιου έτους.

Το άλμπουμ σκαρφάλωσε στο # 14 του Billboard, την υψηλότερη θέση στούντιο άλμπουμ του συγκροτήματος μετά το "Street Survivors" του 1977. Επίσης, μπήκε στο Top-20 σε αρκετές ευρωπαϊκές χώρες και στο Top-10 του φινλανδικού καταλόγου επιτυχιών.

Οι κριτικές για τον δίσκο υπήρξαν μέτριες, με το "Allmusic" να το βαθμολογεί με τρία αστέρια με άριστα τα πέντε, το "Sputnik Music" με μέσο όρο βαθμολογιών 2,8 / 5 και το "Ultimate Guitar" με 7,3 / 10.
Τζέις Νόρμαν

Ο Τζέις Νόρμαν "Jace Norman", 21 Μαρτίου 2000) είναι Αμερικανός ηθοποιός. Έγινε γνωστός από την τηλεοπτική σειρά του Nickelodeon, Χένρι ο επικίνδυνος, στο ρόλο του "Χένρι Χαρτ/Κιντ Ντέιντζερ".
Μιχαήλ Αξελός

Ο Μιχαήλ Αξελός (Ιούλιος 1877 - 15 Μαρτίου 1965) ήταν Έλληνας ζωγράφος και ο πρώτος Έλληνας σχεδιαστής τραπεζογραμματίων.
Κλάιντ Τζερόνιμι

O Κλάιντ Τζερόνιμι (αγγλικά: "Clyde Geronimi", 12 Ιουνίου 1901 - 24 Απριλίου 1989) ήταν Αμερικανό-Ιταλός σκηνοθέτης κινουμένων σχεδίων. Περισσότερο γνωστός, όμως, είναι για τη δουλειά του στη Walt Disney Productions. Γεννημένος στην Ιταλία, μετανάσταυσε από μικρή ηλικία στις ΗΠΑ. Αρχικά ξεκίνησε την καριέρα του στα κινούμενα σχέδια με την εταιρεία Bray Productions, όμως το 1931 εντάχθηκε στη Disney και παρέμεινε εκεί έως το 1959. Παρόλα αυτά, αρχικά, εργαζόταν ως animator, ωστόσο, αργότερα έγινε σκηνοθέτης. Πέθανε σε ηλικία 87 ετών, στο σπίτι του στην Καλιφόρνια.
Έλμαρ Κλος

Ο Έλμαρ Κλος (τσέχικα: "Elmar Klos", 26 Ιανουαρίου 1910 - 31 Ιουλίου 1993) ήταν Τσέχος σεναριογράφος, καθηγητής και σκηνοθέτης, ο οποίος επί σειρά ετών (και συγκεκριμένα 17) συνεργάστηκε με τον Γιαν Καντάρ, με τον οποίον, το 1965, κέρδισε και το Όσκαρ Καλύτερης Ξενόγλωσσης Ταινίας, για την ταινία "Το μαγαζάκι της Κεντρικής Οδού". Επίσης, κι ένας άλλος καρπός της συνεργασίας τους έχει βραβευθεί, το "Smrt si říká Engelchen" (1963), αυτή τη φορά με το Χρυσό Βραβείο, στο 3ο Φεστιβάλ Κινηματογράφου της Μόσχας. Ο ρόλος του στον μεταπολεμικό κινηματογράφο της Τσεχοσλοβακίας ήταν σημαντικός.
Μίλε Πετρόζα

Ο Μίλε Πετρόζα ("Mille Petrozza", 18 Δεκεμβρίου 1967) είναι Γερμανός μουσικός γνωστός ως τραγουδιστής και κιθαρίστας των Kreator από το 1982 μέχρι σήμερα.
Σιν Μπετ

Η Γενική Υπηρεσία Ασφαλείας (εβραϊκά: שירות הביטחון הכללי, "Sherut haBitaẖon haKlali", αραβικά: جهاز الأمن العام), περισσότερο γνωστή με το ακρωνύμιο Σαμπάκ (εβραϊκά: שב"כ, αραβικά: شاباك, αγγλικά: ISA) ή Σιν Μπετ (από τα δύο πρώτα εβραϊκά γράμματα της σύντμησης του ονόματος), είναι η υπηρεσία εσωτερικής ασφάλειας του Ισραήλ (παρόμοια με τη βρετανική MI5 ή το αμερικανικό FBI). Το σύνθημά της είναι "Μαγκέν βεΛό Γιερα'έ" (מגן ולא יראה), που σημαίνει «αμυνόμενος που δεν πρέπει να φανεί» ή «η αόρατη ασπίδα».

Είναι μία από τις τρεις κύριες οργανώσεις της ισραηλινής κοινότητας υπηρεσιών πληροφοριών, παράλληλα με την Αμάν (στρατιωτική υπηρεσία πληροφοριών) και τη Μοσάντ (μυστική υπηρεσία εξωτερικών).
Ιωάννα Μπαλτσάκη

Η Ιωάννα Μπαλτσάκη (Αθήνα 10 Ιανουαρίου 1966-) είναι Ελληνίδα ηθοποιός.
NGC 663

To NGC 663 είναι ανοικτό σμήνος στον αστερισμό Κασσιόπη. Απέχει περίπου 6.850 έτη φωτός από τη Γη και θεωρείται ότι αποτελεί τμήμα της ομάδας ΟΒ Κασσιόπη 8, η οποία βρίσκεται στο βραχίωνα του Περσέα του Γαλαξία, μαζί με τα ανοικτά σμήνη Μεσιέ 103, NGC 654 και NGC 659, τα οποία έχουν παρόμοια ηλικία και βρίσκονται σε παρόμοια απόσταση. Το NGC 663 αποτελείται από περίπου 400 μέλη και έχει ηλικία 20-25 εκατομμύρια έτη. Ένα ιδιαίτερο χαρακτηριστικό του είναι ο μεγάλος αριθμός αστέρων Be, καθώς έχουν ανακαλυφθεί συνολικά 24 στο σμήνος.

Το σμήνος ανακάλυψε ο Ουίλιαμ Χέρσελ το 1787. Το σμήνος αναφέρεται ότι έχει φαινόμενο μέγεθος +7,1, αλλά πολλοί παρατηρητές θεωρούν ότι είναι λαμπρότερο.
Κανέλλος Λάλος

Ο Κανέλλος Λάλος (Βλόγγος Αρκαδίας, 1949), είναι Έλληνας μηχανικός και πρώην βουλευτής.
Γιούργκεν Ρέιλ

Ο Γιούργκεν Ρέιλ ("Jürgen Reil", 29 Ιουνίου 1966) είναι Γερμανός μουσικός γνωστός ως ντράμερ των Kreator από το 1982 μέχρι σήμερα, με μία διετή παύση στα μέσα της δεκαετίας του '90.
Σύντομη συνάντηση

Η ταινία "Σύντομη συνάντηση" (αγγλ. Brief Encounter) είναι δράμα παραγωγής 1945 σε σκηνοθεσία Ντέιβιντ Λην. Το σενάριο της ταινίας είναι βασισμένο σε μονόπρακτο του Νόελ Κάουαρντ του 1936 με τίτλο "Still Life", το οποίο διασκευάστηκε για τη μεγάλη οθόνη από τους Άντονι Χέιβλοκ-Άλαν, Ντέιβιντ Λην, Ρόναλντ Νίμι. Πρωταγωνιστές της ταινίας είναι η Σίλια Τζόνσον και ο Τρέβορ Χάουαρντ που πλαισιώνονται από τους Στάνλεϊ Χόλογουεϊ, Τζόις Κάρεϊ και Σίριλ Ρέιμοντ. Η ταινία προτάθηκε 3 βραβεία Όσκαρ το 1946, μεταξύ των οποίων και για Όσκαρ Σκηνοθεσίας και Α' Γυναικείου Ρόλου, ενώ την ίδια χρονιά κέρδισε το Χρυσό Φοίνικα στο Φεστιβάλ των Καννών.
Χίλντα Χάινε

Η Χίλντα Χάινε (αγγλ. "Hilda Heine", γενν. 1951) είναι εκπαιδευτικός και πολιτικός από τις Νήσους Μάρσαλ, η οποία υπηρέτησε ως πρόεδρος της χώρας από τις 25 Ιανουαρίου 2016 ως τις 6 Ιανουαρίου 2020. Είναι η πρώτη γυναίκα από τις Νήσους Μάρσαλ που απέκτησε διδακτορικό τίτλο σπουδών, έχοντας αποκτήσει διδακτορικό εκπαιδευτικού από το Πανεπιστήμιο της Νότιας Καλιφόρνιας. Διετέλεσε υπουργός αρμόδια για τις σχέσεις με την ΟΥΝΕΣΚΟ, ενώ εργάστηκε σε διάφορα εκπαιδευτικά ιδρύματα στη Ματζούρο.
Mario (franchise)

μικρογραφία|276x276εσ|Ο Mario
Το Mario (ιαπωνικά: マリオ, Χέπμπορν: "Mario") είναι franchise βιντεοπαιχνιδιών, τα οποία αναπτύσσονται και διανέμονται από την ιαπωνική εταιρία Nintendo, με πρωταγωνιστή έναν Ιταλό υδραυλικό με το ίδιο όνομα. Η σειρά, επίσης, περιέχει τηλεοπτικές σειρές και μία ταινία. Δημιουργήθηκε από τον σχεδιαστή βιντεοπαιχνιδιών, Σιγκέρου Μιγιαμότο, και περιλαμβανόταν στο arcade παιχνίδι "Donkey Kong", το οποίο κυκλοφόρησε στις 9 Ιουλίου του 1981. Τα παιχνίδια της σειράς αναπτύχθηκαν από μία πληθώρα developers συμπεριλαμβανομένων των Nintendo, Hudson Soft και AlphaDream. Τα περισσότερα παιχνίδια "Mario" κυκλοφόρησαν είτε στις στοές των arcades, είτε στις οικιακές και φορητές κονσόλες της Nintendo, από το Nintendo Entertainment System έως τις σημερινές κονσόλες.

Η κύρια σειρά του "Mario" ονομάζεται "Super Mario" και περιλαμβάνει παιχνίδια πλατφόρμας. Σε αυτά, η ιστορία ακολουθεί τις περιπέτειες του Mario στον φανταστικό κόσμο του Mushroom Kingdom. Τα παιχνίδια συνήθως στηρίζονται στην ικανότητα του χαρακτήρα να κάνει άλματα, πράγμα το οποίο του επιτρέπει να προχωρά στα επίπεδα. Αναλυτές αναφέρουν πως το 2012, το franchise "Mario" υπολογίστηκε ότι απέσπασε περισσότερα από 10 δισεκατομμύρια δολάρια. Έχουν κυκλοφορήσει περισσότερα από 200 παιχνίδια "Mario", διαφόρων ειδών. Συμπεριλαμβανομένων των σειρών όπως τα "Super Mario", "Mario Kart", "Mario Party", "Mario Tennis" και "Mario Golf", το franchise "Mario" έχει πουλήσει περισσότερα από 400 εκατομμύρια κομμάτια, πράγμα που το καθιστά το βιντεοπαιχνίδι με τις καλύτερες πωλήσεις όλων των εποχών.
Παιδική σεξουαλική κακοποίηση

H Παιδική σεξουαλική κακοποίηση είναι μια μορφή παιδικής κακοποίησης κατά την οποία ένας ενήλικας ή μεγαλύτερος έφηβος χρησιμοποιεί ένα παιδί για σεξουαλική διέγερση Μορφές παιδικής σεξουαλικής κακοποίησης περιλαμβάνουν η παράκληση ή πίεση προς ένα παιδί να συμμετάσχει σε σεξουαλικές δραστηριότητες (ανεξαρτητα από το αποτέλεσμα), η,άσεμνη έκθεση (των γεννητικών οργάνων, θηλυκών θηλών, κλπ) προς ένα παιδί με σκοπό να ικανοποιήσει κάποιος τις δικές του σεξουαλικές επιθυμίες ή να εκφοβίσει ή να προσεγγίσει φιλικά το παιδί, η σεξουαλική επαφή με ένα παιδί, ή η χρήση ενός παιδιού για την παραγωγή παιδικής πορνογραφίας.

Η σεξουαλική κακοποίηση παιδιών μπορεί να συμβεί σε μια σειρά από περιβάλλοντα, στα οποία περιλαμβανονται το σπίτι, το σχολείο, ή η εργασία (σε χώρες όπου υπάρχει παιδική εργασία). Οι γάμοι παιδιών είναι μια από τις κύριες μορφές σεξουαλικής κακοποίησης παιδιών. Η UNICEF έχει δηλώσει ότι ο γάμος του παιδιού " αποτελεί ίσως την πιο διαδεδομένη μορφή της σεξουαλικής κακοποίησης και εκμετάλλευσης των κοριτσιών". Οι επιπτώσεις της παιδικής σεξουαλικής κακοποίησης μπορεί να περιλαμβάνουν κατάθλιψη, διαταραχή μετα-τραυματικού άγχους, άγχος, σύνθετη διαταραχή μετα-τραυματικού άγχους, τάση για περαιτέρω θυματοποίηση και στην ενήλικη ζωή, και σωματική βλάβη στο παιδί, μεταξύ άλλων προβλημάτων. Η σεξουαλική κακοποίηση από ένα μέλος της οικογένειας είναι μια μορφή αιμομιξίας και μπορεί να οδηγήσει σε πιο σοβαρό και μακροχρόνιο ψυχικό τραύμα, ειδικά στην περίπτωση της γονικής αιμομιξίας.

Η παγκόσμια συχνότητα της παιδικής σεξουαλικής κακοποίησης εκτιμάται σε 19,7% για τα κορίτσια και 7,9% για τα αγόρια. Οι περισσότεροι παραβάτες σεξουαλικής κακοποίησης είναι εξοικειωμένοι με τα θύματά τους. Περίπου το 30% είναι συγγενείς του παιδιού, τις περισσότερες φορές αδέρφια, πατεράδες, θείοι ή ξαδέλφια. Περίπου το 60 % είναι άλλοι γνωστοί όπως «φίλοι» της οικογένειας, νταντάδες ή γείτονες. Ξένοι είναι οι παραβάτες σε περίπου 10% των περιπτώσεων της παιδικής σεξουαλικής κακοποίησης. Η περισσότερη σεξουαλική κακοποίηση παιδιών διαπράττεται από τους άνδρες. Μελέτες για τη γυναικεία παιδεραστεία δείχνουν ότι οι γυναίκες διαπράττουν 14% έως 40% των παραβάσεων που δηλώνονται κατά αγοριών και 6% των παραβάσεων που δηλώνονται κατά των κοριτσιών.

Η λέξη παιδόφιλος συνήθως εφαρμόζεται αδιακρίτως σε όποιον κακοποιεί σεξουαλικά ένα παιδί αλλά οι παιδικοί σεξουαλικοί παραβάτες δεν είναι παιδόφιλοι, εκτός εαν έχουν ένα ισχυρό σεξουαλικό ενδιαφέρον σε παιδιά προεφηβικής ηλικίας. Σύμφωνα με το νόμο, η σεξουαλική κακοποίηση παιδιών συχνά χρησιμοποιείται ως γενικός όρος που περιγράφει ποινικά και αστικά αδικήματα, στα οποία ένας ενήλικας εμπλέκεται σε σεξουαλική δραστηριότητα με έναν ανήλικο ή εκμεταλλεύεται ένα ανήλικο με σκοπό την σεξουαλική ικανοποίηση. Η American Psychological Association αναφέρει ότι «τα παιδιά δεν μπορούν να συναινέσουν σε σεξουαλική δραστηριότητα με ενηλίκους» και καταδικάζει οποιαδήποτε τέτοια ενέργεια από έναν ενήλικα: "ένας ενήλικας ο οποίος επιδίδεται σε σεξουαλική δραστηριότητα με ένα παιδί εκτελεί μια εγκληματική και ανήθικη πράξη που δεν μπορεί ποτέ να θεωρηθεί φυσιολογική ή κοινωνικά αποδεκτή συμπεριφορά
Τζον Γουίλιαμς

O Τζον Τάουνερ Γουίλιαμς ("John Towner Williams", γενν. 8 Φεβρουαρίου 1932) είναι Αμερικανός συνθέτης, μαέστρος και κιθαρίστας.Στην καριέρα του, η οποία διαρκεί πάνω από έξι δεκαετίες, ο Γουίλιαμς έχει συνθέσει μερικά από τα πιο δημοφιλή και αναγνωρίσιμα μουσικά θέματα στην ιστορία του κινηματογράφου, ανάμεσα στα οποία είναι τα μουσικά θέματα ταινιών όπως "Τα σαγόνια του καρχαρία", "Ο Πόλεμος των Άστρων", "Σούπερμαν", Ιντιάνα Τζόουνς, "Ε.Τ. ο Εξωγήινος", "Τζουράσικ Παρκ" και οι τρεις πρώτες ταινίες του Χάρι Πότερ. Συνεργάζεται με τον σκηνοθέτη Στήβεν Σπίλμπεργκ από το 1974. Άλλα αξιοσημείωτα έργα του Τζον Γουίλιαμς ήταν η σύνθεση της μουσικής για τέσσερις Ολυμπιακούς Αγώνες και το μουσικό θέμα Lost in Space και Land of the Giants. Επίσης έχει συνθέσει αναρίθμητα κλασικά κονσέρτα και άλλα έργα για ορχηστρικά και σόλο σύνολα.

Ο Γουίλιαμς έχει κερδίσει πέντε Βραβεία Όσκαρ, τέσσερις Χρυσές Σφαίρες, επτά BAFTA και 22 βραβεία Γκράμι. Με 50 υποψηφιότητες για «Όσκαρ», ο Γουίλιαμς είναι ο άνθρωπος με τον δεύτερο μεγαλύτερο αριθμό υποψηφιοτήτων, μετά τον Γουόλτ Ντίσνεϊ. Το 2005, το Αμερικανικό Ινστιτούτο Κινηματογράφου διάλεξε το μουσικό θέμα του "Πόλεμου των Άστρων" ως το σπουδαιότερο μουσικό θέμα όλων των εποχών. Εισήχθη στο Hollywood Bowl's Hall of Fame το 2000. Ο Γουίλιαμς έχει συνθέσει το μουσικό θέμα σε 8 από τις 20 ταινίες με τις μεγαλύτερες εισπράξεις στους αμερικανικούς κινηματογράφους (προσαρμοσμένες στον πληθωρισμό).
Οικουμενισμός

Οικουμενισμός αποκαλείται η παγκόσμια κίνηση χριστιανικών εκκλησιών και ομολογιών (όπως της Ορθόδοξης και της Καθολικής Εκκλησίας και διαφόρων Προτεσταντικών ομολογιών) που στοχεύει στην αποκατάσταση της ενότητας των Χριστιανών σε ευχαριστιακή κοινωνία. 

Στη σύγχρονη εποχή το Παγκόσμιο Συμβούλιο Εκκλησιών, η κύρια οργάνωση του οικουμενιστικού κινήματος, εντείνει τις προσπάθειες για τη συνεννόηση των Χριστιανικών κοινοτήτων.
Αϊνό Σιμπέλιους

Η Αϊνό Σιμπέλιους (Aino Sibelius, πατρικό Järnefelt; 10 Αυγούστου 1871 – 8 Ιουνίου 1969) ήταν η σύζυγος του Φινλανδού συνθέτη Γιάν Σιμπέλιους (Jean Sibelius). Έζησαν το μεγαλύτερο μέρος της κοινής τους ζωής των 65 χρόνων στην εξοχική κατοικία τους στην Αϊνόλα, κοντά στη λίμνη Τουούσουλα, στη περιοχή Γιάρβενπα της Φινλανδίας. Μαζί απέκτησαν έξι κόρες: την Εύα (1893-1978), τη Ρουθ (1894-1976), τη Κίρστυ (1898-1900), τη Καταρίνα (1903-1984), τη Μαργκαρέτα (1908-1988) και τη Χάϊντι (1911-1982).
Assassin's Creed

Το Assassin's Creed είναι σειρά βιντεοπαιχνιδιών δράσης περιπέτειας που αποτελείται από αρκετά βασικά παιχνίδια και spin-offs. Τα παιχνίδια κυκλοφόρησαν στις κονσόλες PlayStation 3, PlayStation 4, Xbox 360, Xbox One, Microsoft Windows, Nintendo DS, PlayStation Portable, PlayStation Vita, Wii U και κινητά.

Τα παιχνίδια τοποθετούνται σε μία φανταστική ιστορία βασισμένη σε αληθινά γεγονότα και ακολουθεί την έχθρα μεταξύ των Ασασίνων, ανά τους αιώνες, οι οποίοι πολεμούν για την ειρήνη μέσω της ελεύθερης βούλησης της ανθρωπότητας, εναντίον των ιπποτών Σταυροφόρων, οι οποίοι επιθυμούν την ειρήνη μέσω του ασφυκτικού ελέγχου της ανθρωπότητας. Τα βασικά παιχνίδια της σειράς αναπτύχθηκαν από την Ubisoft Montreal για τη λειτουργία ενός παίκτη και από την Ubisoft Annecy για την λειτουργία πολλών παικτών. Οι τίτλοι για τις φορητές κονσόλες αναπτύσσονται από τις εταιρίες Gameloft και Gryptonite Studios, με περαιτέρω ανάπτυξη από την Ubisoft Montreal. Η σειρά δέχθηκε καλές κριτικές από το κοινό και τους κριτικούς, και έχει πουλήσει περισσότερα από 100 εκατομμύρια κομμάτια μέχρι τον Σεπτέμβριο του 2017. Οι δημιουργοί της σειράς δέχθηκαν έμπνευση από τη νουβέλα "Alamut" του Σλοβάκου Vladimir Bartol, ενώ τα κτίρια από την σειρά "Prince of Persia".
NGC 7771

250px|thumb|right|Ο σπειροειδής γαλαξίας NGC 7771
Ο NGC 7771 είναι σπειροειδής γαλαξίας τύπου SB(n)a? στον αστερισμό Πήγασο. Απέχει περίπου 200 εκατομμύρια έτη φωτός από το Ηλιακό Σύστημα και έχει διάμετρο περίπου 140.000 ετών φωτός. Ανήκει στην ομώνυμη ομάδα γαλαξιών, στην οποία εντάσσονται επίσης οι γαλαξίες NGC 7769 και NGC 7770.

Ο αστρονόμος Ουίλιαμ Χέρσελ ανακάλυψε τον NGC 7771 στις 18 Σεπτεμβρίου 1784.
NGC 7769

Ο NGC 7769 είναι σπειροειδής γαλαξίας τύπου (R)SA(rs)b? στον αστερισμό Πηγάσου. Απέχει περίπου 195 εκατομμύρια έτη φωτός από το ηλιακό σύστημα και έχει διάμετρο περίπου 180.000 ετών φωτός. Ανήκει στην Ομάδα γαλαξιών NGC 7771, μαζί με τους NGC 7770 και NGC 7771.

Τον ανακάλυψε ο αστρονόμος Ουίλιαμ Χέρσελ στις 18 Σεπτεμβρίου 1784.
Στέφεν Κρέιν

Ο Στέφεν Κρέιν (Stephen Crane, 1 Νοεμβρίου, 1871 - 5, Ιουνίου 1900) ήταν Αμερικανός ποιητής, μυθιστοριογράφος και διηγηματογράφος. Παραγωγικός καθ 'όλη τη σύντομη ζωή του, έγραψε αξιοσημείωτα έργα στην Ρεαλιστική λογοτεχνία όπως και πρώιμα παραδείγματα του αμερικανικού Νατουραλισμού και Ιμπρεσιονισμού.  Έχει αναγνωριστεί από τους σύγχρονους κριτικούς ως ένας από τους πιο καινοτόμους συγγραφείς της γενιάς του.
<br>
Ο Κρέιν ήταν το ένατο επιζών παιδί  από Προτεστάντες γονείς,άρχισε να γράφει σε ηλικία τεσσάρων και είχε δημοσιεύσει πολλά άρθρα από την ηλικία των 16. Έχοντας μικρό ενδιαφέρον για πανεπιστημιακές σπουδές, έφυγε από το κολέγιο το 1891 να εργαστεί ως δημοσιογράφος και συγγραφέας. Το πρώτο μυθιστόρημά του Κρέιν ήταν το 1893 Bowery ιστορία Maggie: Ένα Κορίτσι του Δρόμου, θεωρείται γενικά από τους κριτικούς ως το πρώτο έργο της αμερικανικής νατουραλιστικής λογοτεχνίας. Το 1895 είχε κερδίσει τη διεθνή αναγνώριση για το μυθιστόρημά του (πολεμικού περιεχομένου) Το Κόκκινο Σήμα του Θάρρους, το οποίο έγραψε χωρίς να έχει καμία πολεμική εμπειρία.<br>
Το 1896 ο Κρέιν ενεπλάκη σε ένα σε ένα μεγάλο δημόσιο σκάνδαλο, εμφανιζόμενος αργότερα ως μάρτυρας στην δίκη μίας ύποπτης για πόρνη, γνωστή ως Dora Clark. Στα τέλη του έτους δέχτηκε μια προσφορά να ταξιδεύουν στην Κούβα ως πολεμικός ανταποκριτής. Όπως περίμενε στο Τζάκσονβιλ της Φλόριντα, για το πέρασμα, συνάντησε την Cora Taylor, με την οποία ξεκίνησε μια μόνιμη σχέση. Στο δρόμο για την Κούβα το σκάφος του Κρέιν το "SS Commodore" βυθίστηκε στα ανοικτά των ακτών της Φλόριντα, αφήνοντας τον ίδιο και άλλους ανεμοδαρμένους για 30 ώρες σε μια λέμβο. Ο Κρέιν περιέγραψε την δοκιμασία στο "The Open Boat". Κατά τα τελευταία χρόνια της ζωής του, κάλυψε τις συγκρούσεις στην Ελλάδα (συνοδευόμενος από την Cora, η οποία αναγνωρίζεται ως η πρώτη γυναίκα πολεμικός ανταποκριτής) και αργότερα έζησε στην Αγγλία μαζί της. Ήταν φίλος με συγγραφείς όπως ο Τζόζεφ Κόνραντ και ο Χ. Τζ. Γουέλς. Ο Κρέιν έχοντας οικονομικές δυσκολίες και προβλήματα υγείας πέθανε από φυματίωση σε σανατόριο στο "Μαύρο Δάσος" της Γερμανίας σε ηλικία 28 ετών.
Ρίτσαρντ Γουέστολ

Ο Ρίτσαρντ Γουέστολ (αγγλικά: Richard Westall, 2 Ιανουαρίου 1765 – 4 Δεκεμβρίου 1836) ήταν Άγγλος ζωγράφος και εικονογράφος πορτρέτων, ιστορικών και λογοτεχνικών γεγονότων, γνωστότερος για τα πορτρέτα του Λόρδου Βύρωνα. Ήταν αριστοτέχνης των πορτρέτων της Βασίλισσας Βικτωρίας.
NGC 339

thumb|right|245px|To σφαιρωτό αστρικό σμήνος NGC 339
Το NGC 339 είναι σφαιρωτό σμήνος στον αστερισμό Τουκάνα. Βρίσκεται στο Μικρό Νέφος του Μαγγελάνου και μάλιστα αποτελεί ένα από τα λαμπρότερα αστρικά σμήνη στα νότια όριά του. Το ανακάλυψε ο Βρετανός αστρονόμος Τζων Χέρσελ στις 18 Σεπτεμβρίου 1835.
Κρέας αλόγου

Ωμό κρέας αλόγου κομμένο σε φέτες, σερβίρεται στην [[Τογουάντα]] της [[Ιαπωνία]]ς με το όνομα Μπασάσι (Basashi)
Κρέας αλόγου ονομάζεται μαγειρικός όρος που χρησιμοποιείται για να περιγράψει το κρέας που έχει κοπεί από ένα άλογο. Πρόκειται για ένα πολύ σημαντικό είδος κρέατος σε λίγες χώρες, κυρίως στην Τόνγκα και την Κεντρική Ασία, και μεγίστης σημασίας παραδοσιακό τρόφιμο πολλών άλλων περιοχών, από την Ευρώπη και τη Νότια Αμερική ως την Ασία. Καταναλώνονται περίπου 4,7 εκατομμύρια άλογα το χρόνο. Άγρια άλογα κυνηγούνταν ως πηγή πρωτεΐνης από την πρώιμη ύπαρξη της ανθρωπότητας. Το κρέας αλόγου είναι ελαφρώς γλυκό, τρυφερό και χαμηλό σε λιπαρά.
NGC 7770

Ο NGC 7770 είναι φακοειδής γαλαξίας τύπου S0/a? στον αστερισμό Πηγάσου. Απέχει περίπου 190 εκατομμύρια έτη φωτός από το ηλιακό σύστημα και διάμετρο της τάξεως των 40.000 ετών φωτός. Ανήκει, μαζί με τους NGC 7769 και NGC 7771, στην ομάδα γαλαξιών NGC 7771. Τον ανακάλυψε ο αστρονόμος Bindon Blood Stoney στις 5 Νοεμβρίου 1850.
NGC 468

Ο NGC 468 είναι σπειροειδής γαλαξίας που απέχει περίπου 209 εκατομμύρια έτη φωτός από το ηλιακό σύστημα και βρίσκεται στον αστερισμό Ιχθύων. Τον ανακάλυψε ο αστρονόμος Τζων Χέρσελ στις 22 Νοεμβρίου 1827.
Χετούρα

Η Χετούρα (Εβραϊκά: קְטוּרָה, «Θυμίαμα») ήταν σύζυγος ή παλλακίδα του βιβλικού πατριάρχη Αβραάμ. Σύμφωνα με το Βιβλίο της Γένεσης, ο Αβραάμ παντρεύτηκε την Χετούρα μετά τον θάνατο της πρώτης συζύγου του Σάρας. Ο Αβραάμ και η Χετούρα είχαν έξι γιους. 

Σύγχρονος σχολιαστής της εβραϊκής Βίβλου αποκάλεσε την Χετούρα «το πλέον αγνοημένο σημαντικό πρόσωπο στην Τορά» Ορισμένοι Εβραίοι μελετητές πιστεύουν πως η Χετούρα είναι το ίδιο πρόσωπο με την παλλακίδα του Αβραάμ Χάγκαρ, αλλά αυτή η άποψη δεν είναι ευρέως αποδεκτή.
Γκύντερ Άσσερ

Ο Γκύντερ Άσσερ ("Günter Asser", Βερολίνο, 26 Φεβρουαρίου 1926 – 23 Μαρτίου 2015) ήταν καθηγητής της Λογικής και των Μαθηματικών στο Πανεπιστήμιο του Γκράιφσβαλντ. Συνέγραψε πολυάριθμα έργα για φιλοσόφους και μαθηματικούς ενώ ο ίδιος εργάσθηκε πάνω στην Θεωρία υπολογισιμότητας.

Το 1954 ξεκίνησε μαζί με τον Καρλ Σρέτερ (Karl Schröter) το περιοδικό "Zeitschrift für Mathematische Logik und Grundlagen der Mathematik" το οποίο αργότερα έγινε το "Mathematical Logic Quarterly".
Επιδαυρία

Η Επιδαυρία ήταν σημαντική αρχαία παράλια χώρα της ΒΑ Πελοποννήσου, επί της ευρύτερης Αργολικής και του Νότιου Σαρωνικού Κόλπου. Οριζόταν δυτικά της αρχαίας Τροιζηνίας και Ερμιονίδας και ανατολικά της Αργολίδας, έχοντας επίκεντρο την αρχαία Επίδαυρο. Φυσικά όρια της Επιδαυρίας με την Αργολίδα αποτελούσαν τα όρη Αραχναίο, Τίθιο, Κυνόρτιο και Κορυφαίο. Το δε ανάπτυγμα των ακτών της επί του Σαρωνικού έφθανε τα 30 στάδια (κατά τον αρχαίο γεωγράφο Ψευδο-Σκύλακα).

Γενικά το έδαφος της Επιδαυρίας ήταν ορεινό παρουσιάζοντας ελάχιστες κοιλάδες πλην όμως ιδιαίτερα καλλιεργήσιμες με πλούσιους αμπελώνες υδροδοτούμενες κυρίως από πηγαία ύδατα, εξ ου και τα ιερά ύδατα του Ασκληπιείου. Από τους αμπελώνες της χαρακτηριζόταν από εποχής Ομήρου "αμπελόεσσα". Από τα ιδιάζοντα ζώα που διατρέφονταν στην αρχαία αυτή χώρα ήταν ο περίφημος "επιδαύριος ίππος" καθώς και τα "ξανθά ζώα" που διέτρεχαν τα ιερά της χώρας, ""ήμερα τοις ανθρώποις" (αίγαγροι, ελάφια, κ.λπ), χωρίς βέβαια να εκλείπουν και μυθολογούμενοι δράκοντες.<br>
Την ονομασία της η χώρα έλαβε από τον πρώτο διοργανωτή αυτής τον από Διός ημίθεο Επίδαυρο, και εξ αυτού και οι κάτοικοί της καλούνταν Επιδαύριοι. Το επίσημο όνομα της Επιδαυρίας ήταν "Ιερά χώρα της Επιδαύρου"", από το ιδιαίτερα περισπούδαστο ιερό "Ασκληπιείο" της, περισσότερο φημισμένο και από εκείνο της νήσου Κω, αλλά και της Αθήνας. Η παροχή πλούσιας ξυλείας από τα γύρω βουνά σε συνδυασμό με την ανάπτυξη των ακτών της έστρεψε από τους μυθικούς ακόμα χρόνους τους κατοίκους της προς τη θάλασσα γενόμενοι οι Επιδαύριοι επιδέξιοι ναυτικοί συμμετέχοντας στον Τρωικό πόλεμο αλλά και δημιουργώντας πολλές αποικίες όπως π.χ. στην Αίγινα, τη Σάμο, την Ιωνία καθώς και στις ακτές της Πελοποννήσου, όπως ήταν η Επίδαυρος Λιμηρά.

Η ακμή της Επιδαυρίας φέρεται να ξεκίνησε λίγους αιώνες πριν την εμφάνιση της Αθηναϊκής δημοκρατίας και που συνέχισε όμως για πολλούς ακόμα αιώνες μετά την κατάλυση αυτής, φθάνοντας μέχρι και τους βυζαντινούς χρόνους. Στη μακραίωνη αυτή ιστορία της, ιδιαίτερα πλούσια σε δράσεις, φέρεται πολλές φορές οι αρχαίοι Αθηναίοι να προσπάθησαν να την καταλάβουν με παντίους τρόπους πλην όμως δεν το επέτυχαν εκτός από μία περίπτωση όπου κατάφεραν συμμαχώντας με τους Αργείους, μόνιμους εχθρούς των Επιδαυρίων, να καταλάβουν και να λεηλατήσουν το ένα τρίτο της χώρας. Η αισχρή εκείνη συμμαχία των αρχαίων Αθηναίων εξανάγκασε τελικά τους Επιδαυρίους να στραφούν στην αρχαία Σπάρτη και να αναδειχθούν στους πιστότερους σύμμαχους των Σπαρτιατών όχι μόνο στη διάρκεια του Πελοποννησιακού πολέμου αλλά και για πολύ μακρύ χρόνο αργότερα.

Την Επιδαυρία μνημονεύει κυρίως ο Παυσανίας καθώς και πολλοί άλλοι ιστορικοί και γεωγράφοι της αρχαιότητας.
Αποκάλυψη, Τώρα!

To Αποκάλυψη, Τώρα! (πρωτότυπος τίτλος: Apocalypse Now) είναι αμερικανική πολεμική ταινία περιπέτειας του 1979, σε σκηνοθεσία και παραγωγή Φράνσις Φορντ Κόπολα. Πρωταγωνιστούν Μάρτιν Σιν, Μάρλον Μπράντο και Ρόμπερτ Ντυβάλ. Η ταινία διαδραματίζεται κατά τη διάρκεια του πολέμου του Βιετνάμ και ακολουθεί τον κεντρικό χαρακτήρα, τον λοχαγό Μπέντζαμιν Λ. Γουίλαρντ (Σιν), σε μια μυστική αποστολή για να δολοφονήσει τον αποστάτη και θεωρούμενο παράφρονα συνταγματάρχη Γουόλτερ Ε. Κουρτζ (Μπράντο). Το σενάριο από τον Τζον Μίλιους και τον Κόπολα ανανεώνει το σκηνικό της νουβέλας του Τζόζεφ Κόνραντ "Η καρδιά του σκότους", προσαρμόζοντάς το στον πόλεμο του Βιετνάμ. Επίσης, αντλεί στοιχεία το βιβλίο του Μάικλ Χερ "Dispatches" και την ταινία του Βέρνερ Χέρτζογκ, "Αγκίρε, η μάστιγα του Θεού".

Η ταινία αντιμετώπισε πολλά προβλήματα στη παραγωγή της, που καταγράφονται στο ντοκιμαντέρ "Hearts of Darkness: A Filmmaker's Apocalypse". Ο Μάρλο Μπράντο ήταν υπέρβαρος και τελείως απροετοίμαστος, τα ακριβά σκηνικά καταστράφηκαν από ένα τυφώνα τον Μάιο του 1976 και ο κεντρικός πρωταγωνιστής, ο Σιν, είχε μια σχεδόν θανατηφόρα καρδιακή ανακοπή κατά τη διάρκεια των γυρισμάτων. Τα προβλήματα συνεχίστηκαν και μετά την παραγωγή καθώς η προβολή της ταινίας αναβλήθηκε αρκετές φορές ενώ ο Κόπολα επεξεργάστηκε χιλιάδες μέτρα φιλμ.

Το Αποκάλυψη, Τώρα! τιμήθηκε με ένα Χρυσό Φοίνικα στις Κάννες και ήταν υποψήφιο για Όσκαρ καλύτερης ταινίας και για Χρυσή Σφαίρα για καλύτερη ταινία - δράμα, ενώ βραβεύτηκε με δύο όσκαρ, φωτογραφίας και ήχου. Η ταινία έχει καταταγεί Νο. 14 σε δημοσκόπηση κριτικών του Βρετανικού Ινστιτούτου Κινηματογράφου το 2012. Το 2000, το Αποκάλυψη Τώρα επιλέγει για διατήρηση από το Εθνικό Μητρώο Κινηματογράφου από τη Βιβλιοθήκη του Κογκρέσου, καθώς η ταινία κρίθηκε «πολιτιστικά, ιστορικά ή αισθητικά σημαντική».
NGC 524

Ο NGC 524 είναι φακοειδής γαλαξίας ο οποίος απέχει περίπου 90 εκατομμύρια έτη φωτός από το ηλιακό σύστημα και βρίσκεται στον αστερισμό Ιχθύων. Στην κεντρική περιοχή του είναι ορατά αέρια που σχηματίζουν σπειροειδή δομή. Είναι ο μεγαλύτερος γαλαξίας της ομάδας που φέρει το όνομά του και σχετίζεται με τον NGC 488 και την ομάδα του.

Έχουν παρατηρηθεί δύο υπερκαινοφανείς στον γαλαξία αυτό, ο SN 2000cx (τύπου Ia-p) και ο SN 2008Q (τύπου Ia). Ο αστρονόμος Ουίλιαμ Χέρσελ ανακάλυψε τον NGC 524 το 1786.
Βόλφγκανγκ Χαν

Ο Βόλφγκανγκ Χαν ("Wolfgang Hahn", 30 Απριλίου 1911 – 10 Ιανουαρίου 1998) ήταν Γερμανός μαθηματικός, ο οποίος εργάσθηκε πάνω στα ορθογώνια πολυώνυμα. Εισήγαγε τα πολυώνυμα Χαν, την κλάση Χαν καθώς και την συνάρτηση Hahn–Exton q-Bessel. Επίσης ήταν επίτημο μέλος της Αυστριακής Μαθηματικής Εταιρείας.
Μιρζά Αμπάς Νούρι

Ο Μιρζά Αμπάς Νούρι (Φαρσί:ميرزا عباس نوري), περισσότερο γνωστός ως Μιρζά Μπουζούργκ, ήταν ο πατέρας του Μπαχαολλά, του ιδρυτή της Μπαχάι Πίστης. Ο Μιρζά Μπουζούργκ ήταν ευγενής από την περσική επαρχία Νουρ και για ένα χρονικό διάστημα ήταν στην υπηρεσία του Φαθ Αλί Σαχ Καζάρ.

Ήταν γιος του Μιρζά Ριντά-Κουλί Μπιγκ (Mírzá Riḍá-Qulí Big), γιου του Μιρζά Αμπάς (Mírzá `Abbás), γιου του Χατζί Μουχάμαντ-Ριντά Μπιγκ (Ḥájí Muḥammad-Riḍá Big), γιου του Ακά Μουχάμαντ-Αλί (Áqá Muhammad-`Ali), γιού του Ακά Φακρ (Áqá Fakhr), γιου του Σαριγιάρ-Χασάν (Shahríyár-Ḥasan). Είχε τέσσερεις συζύγους, τρεις παλλακίδες και τουλάχιστον 15 παιδιά.
Η μεγάλη κάψα

Η ταινία "Η μεγάλη κάψα" (αγγλ. The Big Heat) γνωστό και ως "Το μεγάλο χτύπημα" ή "Τα φώτα έσβησαν νωρίς" είναι Φιλμ νουάρ παραγωγής 1953 σε σκηνοθεσία Φριτς Λανγκ. Πρωταγωνιστές της ταινίας είναι οι Γκλεν Φορντ, Γκλόρια Γκράχαμ, Τζόσελιν Μπράντο και Λι Μάρβιν. Η ταινία είναι βασισμένη σε νουβέλα του Γουίλιαμ Π. ΜακΓκίβερν που δημοσιεύτηκε σε συνέχειες στην "Saturday Evening Post". 

Το 2011 η ταινία χαρακτηρίστηκε από την Βιβλιοθήκη του Κογκρέσου ως «πολιτιστικά, αισθητικά και ιστορικά σημαντική» και επιλέχθηκε να ενταχθεί στο Εθνικό Μητρώο Κινηματογράφου των Ηνωμένων Πολιτειών Αμερικής.
Γεώργιος Λυκούργος

Ο Γεώργιος Λυκούργος ("George Lycurgus", 1858–1960) ήταν Ελληνοαμερικανός επιχειρηματίας, που διεδραμάτισε σημαντικό ρόλο στην ανάπτυξη του τουρισμού στη Χαβάη. Συγκρούσθηκε με την κυβέρνηση της Δημοκρατίας της Χαβάης και κατηγορήθηκε για προδοσία. Αργότερα, συνετέλεσε στην ίδρυση του Ηφαιστειακού Παρατηρητηρίου της Χαβάης και του Εθνικού Πάρκου Ηφαιστείων της Χαβάης.
Μακρύ ταξίδι μέσα στη νύχτα

Η ταινία Μακρύ ταξίδι μέσα στη νύχτα (πρωτότυπος τίτλος Long Day's Journey into Night) είναι κοινωνικό δράμα παραγωγής 1962 σε σκηνοθεσία Σίντνεϊ Λουμέτ. Η ταινία είναι βασισμένη στο θεατρικό έργο του Ευγένιου Ο'Νηλ "Ταξίδι μιας μεγάλης μέρας μέσα στη νύχτα (Long Day's Journey into Night)" το αυθεντικό κείμενο του οποίου χρησιμοποιήθηκε αυτούσιο για την κινηματογραφική μεταφορά. Πρωταγωνιστές της ταινίας είναι οι Κάθριν Χέπμπορν, Ραλφ Ρίτσαρντσον, Τζέισον Ρόμπαρντς και Ντιν Στόκγουελ. Η Κάθριν Χέπμπορν ήταν υποψήφια για το Όσκαρ Α' Γυναικείου Ρόλου το 1962, ενώ κι οι τέσσερις πρωταγωνιστές βραβεύτηκαν για τις ερμηνείες τους στο Φεστιβάλ των Καννών τον Μάιο του 1962.
Ανθρώπινη δικαιοσύνη

Η ταινία "Ανθρώπινη δικαιοσύνη" (πρωτότυπος τίτλος The Talk of the Town) είναι δραματική κομεντί παραγωγής 1942 σε σκηνοθεσία Τζορτζ Στίβενς. Πρωταγωνιστές της ταινίας είναι οι Κάρι Γκραντ, Τζιν Άρθουρ και Ρόναλντ Κόλμαν. Η ταινία είναι βασισμένη σε διήγημα του Σίντνεϊ Χάρμον και η κινηματογραφική προσαρμογή έγινε από τους Ντέιλ Φαν Έβρι, Ίρβιν Σο και Σίντνεϊ Μπούχμαν.
Πάθος και αίμα

Το Πάθος και αίμα (πρωτότυπος τίτλος: The Big Sleep), γνωστό και ως "Ο Μεγάλος Ύπνος", είναι Φιλμ Νουάρ παραγωγής 1946 σε σκηνοθεσία Χάουαρντ Χοκς. Η ταινία είναι κινηματογραφική μεταφορά του αστυνομικού μυθιστορήματος του Ρέιμοντ Τσάντλερ "Ο Μεγάλος Ύπνος (The Big Sleep)" το οποίο διασκεύασαν για τη μεγάλη οθόνη οι: Γουίλιαμ Φόκνερ, Λι Μπράκετ και Τζουλς Φέρθμαν. Πρωταγωνιστές της ταινίας είναι οι Χάμφρεϊ Μπόγκαρτ, Λορίν Μπακόλ και Μάρθα Βίκερς.

Το 1997 η ταινία επελέγη από τη Βιβλιοθήκη του Αμερικάνικου Κογκρέσου ως τμήμα του Εθνικού Μητρώου Κινηματογράφου ως πολιτιστικά, ιστορικά και αισθητικά σημαντική.
Ολαίας

Ο Ολαίας ήταν ο 14ος μυθικός βασιλιάς της Αρκαδίας. Ήταν γιος και διάδοχος του Κύψελου, εγγονός του Αίπυτου κι αδελφός της Μερόπης που παντρεύτηκε τον Κρεσφόντη. Γιος και διάδοχος του ήταν ο Βουκολίων, ανηψιός του και γιος της αδελφής του ήταν ο βασιλιάς της Μεσσηνίας Αίπυτος.
Αιχμάλωτοι του παρελθόντος

Η ταινία "Αιχμάλωτοι του παρελθόντος" (πρωτότυπος τίτλος Random Harvest) γνωστό και ως "Στη λήθη του παρελθόντος" είναι ρομαντικό δράμα παραγωγής 1942 σε σκηνοθεσία Μέρβιν ΛεΡόι. Η ταινία είναι κινηματογραφική μεταφορά του μυθιστορήματος του Τζέιμς Χίλτον "Random Harvest" το οποίο διασκεύασαν για τη μεγάλη οθόνη οι: Άρθουρ Γουίμπερις, Τζορτζ Φρέσελ και Κλοντίν Γουέστ. Πρωταγωνιστές της ταινίας είναι οι Ρόναλντ Κόλμαν και Γκριρ Γκάρσον.

Η ταινία έκανε μεγάλη εισπρακτική επιτυχία και προτάθηκε εφτά βραβεία Όσκαρ, μεταξύ των οποίων και για Όσκαρ Καλύτερης Ταινίας.
Old Spice

Η Old Spice είναι Αμερικανική εμπορική επωνυμία ανδρικών προϊόντων καλλωπισμού. Κατασκευαζόταν από την "Procter & Gamble", η οποία απέκτησε την εμπορική επωνυμία το 1990 από τη "Shulton, Inc.", τον αρχικό παραγωγό της "Old Spice", η οποία ιδρύθηκε το 1934 από τον "William Lightfoot Schultz".
Η Αλεπού και το Κυνηγόσκυλο

Η Αλεπού και το Κυνηγόσκυλο (πρωτότυπος τίτλος: The Fox and the Hound) είναι αμερικανική δραματική ταινία κινουμένων σχεδίων της Walt Disney Pictures που κυκλοφόρησε το 1981. Η 24η ταινία μεγάλου μήκους από τα «Κλασσικά της Disney» είναι ελαφρώς βασισμένη στο ομώνυμο μυθιστόρημα του Ντάνιελ Π. Μάνιξ. Η ταινία περιγράφει την ιστορία δύο ανόμοιων φίλων: μιας κόκκινης αλεπούς, τον Τοντ, και ενός κυνηγόσκυλου, τον Κόπερ, οι οποίοι αγωνίζονται να διατηρήσουν τη φιλία τους παρά τα αναδυόμενα ένστικτά τους και τις πιέσεις της κοινωνίας που τους θέλουν αντίπαλους. 

Σκηνοθετημένη από τους Τεντ Μπέρμαν, Ρίτσαρντ Ριτς και Αρτ Στίβενς, η ταινία περιλαμβάνει τις φωνές των Κερτ Ράσελ, Μίκι Ρούνεϊ, Τζακ Άλμπερτσον, Περλ Μπέιλι, Πατ Μπάτραμ, Σάντι Ντούνκαν, Ρίτσαρντ Μπακάλιαν, Πολ Γουίντσελ, Τζανέτ Νόλαν, Τζον Φίντλερ, Τζον ΜακΙντάιαρ, Κιθ Κούγκαν και Κόρεϊ Φέλντμαν.

"Η Αλεπού και το Κυνηγόσκυλο" κυκλοφόρησε στις 10 Ιουλίου 1981 με εμπορική επιτυχία. Την περίοδο της κυκλοφορίας της, ήταν η πιο ακριβή παραγωγή κινουμένων σχεδίων μέχρι τότε, στοιχίζοντας 12 εκατομμύρια δολάρια. Επανακυκλοφόρησε στις αίθουσες στις 25 Μαρτίου 1988. Μια ενδιάμεση συνέχεια που κυκλοφόρησε απευθείας σε βίντεο, "Η Αλεπού και το Κυνηγόσκυλο 2", κυκλοφόρησε σε DVD στις 12 Δεκεμβρίου 2006.
Πανεπιστήμιο της Δυτικής Αυστραλίας

Το Πανεπιστήμιο της Δυτικής Αυστραλίας είναι ερευνητικό πανεπιστήμιο στο Περθ που καθιερώθηκε από το κοινοβούλιο της Δυτικής Αυστραλίας τον Φεβρουάριο του 1911. Το 1913 ξεκίνησε να παραδίδει μαθήματα. Είναι το πιο παλιό πανεπιστήμιο της Δυτικής Αυστραλίας. Είναι μέλος της Ομάδας των Οκτώ (Group of Eight).
Α.Π.Σ. Βύρων Καβάλας

Ο Α.Π.Σ. Βύρων Καβάλας είναι αθλητικό σωματείο στην Καβάλα. Ιδρύθηκε το 1931 και αποτελεί ένα από τα αρχαιότερα ποδοσφαιρικά σωματεία στο νομό Καβάλας, το οποίο υφίσταται έως και σήμερα. Δραστηριοποιείται στο άθλημα του ποδοσφαίρου, ενώ διαθέτει και ακαδημία πετοσφαίρισης. Η ποδοσφαιρική ομάδα διεξάγει τους εντός έδρας αγώνες της στο Δημοτικό Στάδιο «Άννα Βερούλη» (Βερούλειο).
Ντάνιελ Μπελ

Ο Ντάνιελ Μπελ (αγγλ. Daniel Bell) (10 Μαϊου 1919 – 25 Ιανουαρίου 2011) υπήρξε Αμερικανός κοινωνιολόγος, συγγραφέας και ομότιμος καθηγητής του Πανεπιστημίου Χάρβαρντ. Είναι γνωστός για τη συμβολή του στη μελέτη της μετα-βιομηχανικής κοινωνίας. Το πιο γνωστό έργο του είναι "Το Τέλος της Ιδεολογίας".
Σάκης Τόλης

Ο Σάκης Τόλης (29 Ιουνίου 1972 - ) είναι Έλληνας μουσικός, περισσότερο γνωστός ως ο κιθαρίστας και βασικός τραγουδιστής του ελληνικού Black Metal συγκροτήματος, Rotting Christ. Ενώ, είναι γνωστός και με το καλλιτεχνικό του όνομα "Necromayhem". Είναι, επίσης, και ένα από τα ιδρυτικά μέλη του συγκροτήματος —μαζί με τον αδελφό του τον Θέμη Τόλη — το οποίο είναι κι ένα από τα πιο γνωστά εγχώρια αυτού του είδους στο εξωτερικό. Πέραν τούτου του συγκροτήματος συμμετέχει και στο συγκρότημα Thou Art Lord, με τους οποίους έχει κυκλοφορήσει 9 δίσκους συμπεριλαμβανομένων και των EP και Demos. Ενώ από την άλλη, με τους Rotting Christ έχει κυκλοφορήσει 11 "full-length" δίσκους, 4 "demo", 3 EP, 5 "compilation", 3 "split" , 1 βίντεο, 2 single και μία ζωντανή εκτέλεση. Ενώ, τέλος, έχει συμμετάσχει και σε αρκετούς δίσκους ελληνικών συγκροτημάτων όπως στους Nightrage και τους Astarte.
Μίστερ Ρόμπερτς

Η ταινία "Μίστερ Ρόμπερτς" (αγγλ. Mister Roberts) είναι δραματική κομεντί παραγωγής 1955 σε σκηνοθεσία Τζον Φορντ και Μέρβιν ΛεΡόι. Η ταινία είναι κινηματογραφική μεταφορά του μυθιστορήματος του Τόμας Χέτζεν που μεταφέρθηκε πρώτα στο θέατρο από τον ίδιο τον Χέγκεν σε συνεργασία με τον σκηνοθέτη Τζόσουα Λόγκαν κι έπειτα στον κινηματογράφο σε προσαρμογή που έγινε από τον Φρανκ Σ. Νάτζεντ. Πρωταγωνιστές της ταινίας είναι οι Χένρι Φόντα, Τζέιμς Κάγκνεϊ, Γουίλιαμ Πάουελ (στην τελευταία του κινηματογραφική εμφάνιση) και Τζακ Λέμον. Ο Τζακ Λέμον βραβεύτηκε με Όσκαρ Β' Ανδρικού Ρόλου για την ερμηνεία του.
Χάμιλτον Λάσκε

Ο Χάμιλτον Λάσκε ("Hamilton Luton Luske", 16 Οκτωβρίου 1903 - 19 Φεβρουαρίου 1968) ήταν Αμερικανός animator και σκηνοθέτης. Το 1931 εντάχθηκε στην εταιρεία Walt Disney Productions, και το 1937, ο Ουώλτ Ντίσνεϋ, τον εμπιστεύθηκε για την πρώτη του ταινία μεγάλου μήκους, το "Η Χιονάτη και οι επτά νάνοι", ως επικεφαλής των animator.Σκηνοθέτησε αρκετές ταινίες της εταιρείας, αλλά και μικρά θέματα κινουμένων σχεδίων, από το 1936 έως και τον θάνατό του. Το 1965 έλαβε το Όσκαρ Καλύτερων Οπτικών Εφέ, για τη δουλειά του στην ταινία "Μαίρη Πόππινς". Πέθανε σε ηλικία 64 ετών στην Καλιφόρνια.
Ροδοχώρι Ημαθίας

Το Ροδοχώρι Ημαθίας είναι Δημοτικό Διαμέρισμα του Δήμου Ηρωικής Πόλης Νάουσας και βρίσκεται στους πρόποδες του όρους Βερμίου σε υψόμετρο 540μ. Απέχει μόλις 12 χιλιόμετρα από την πόλη της Νάουσας. Μέχρι την εφαρμογή του προγράμματος «Καποδίστριας» το 1998 αποτελούσε κοινότητα μαζί με, τους κατεστραμμένους από τους Γερμανούς, οικισμούς Μεταμόρφωση και Άγιο Παύλο, χωριά που σήμερα δεν έχουν μόνιμους κατοίκους, αλλά αναπτύσσονται ταχύτατα σαν θερινά αλλά και χειμερινά θέρετρα.
Καρλ Στάκμαν

Ο Καρλ Στάκμαν (γερμ. Karl Stackmann) ( 21 Μαρτίου 1922, Μπουξτεχούντε  - 4 Νοεμβρίου 2013, Γκέτινγκεν ) ήταν Γερμανός καθηγητής γερμανικής φιλολογίας.
Μπενότσο Γκοτσόλι

Ο Μπενότσο Γκοτσόλι (ιταλικά: Benozzo Gozzoli, 1421 - 1497) ήταν Ιταλός ζωγράφος της περιόδου της Αναγέννησης. Είναι ιδιαίτερα γνωστός για τη σειρά των τοιχογραφιών που δημιούργησε στο Ανάκτορο των Μεδίκων, στις οποίες απεικονίζει με ζωντάνια εορταστικές πομπές με ιδιαίτερη προσοχή στη λεπτομέρεια, ακολουθώντας το διεθνές γοτθικό ύφος.
Τριαντάφυλλος Μιχαηλίδης

Ο Τριαντάφυλλος Μιχαηλίδης (1897 - 28 Ιανουαρίου 1968) ήταν Έλληνας έμπορος και πολιτικός. Διατέλεσε βουλευτής στη Θράκη.
Ο λέων της δύσεως

Η ταινία "Ο λέων της δύσεως" (αγγλ. The Westerner) είναι γουέστερν παραγωγής 1940 σε σκηνοθεσία Γουίλιαμ Γουάιλερ. Πρωταγωνιστές της ταινίας είναι οι Γκάρι Κούπερ, Γουόλτερ Μπρέναν και Ντόρις Ντέιβενπορτ. Η ταινία έλαβε τρεις υποψηφιότητες για Όσκαρ και χάρισε στον Γουόλτερ Μπρέναν το τρίτο του Όσκαρ Β' Ανδρικού Ρόλου.
Φιλ Μογκ

Ο Φιλ Μογκ (αγγλ. Phil Mogg) είναι Βρετανός τραγουδιστής της ροκ μουσικής, γνωστός ως ο βασικός τραγουδιστής των UFO.
Βίνι Μουρ

Ο Βίνι Μουρ (αγγλ. Vinnie Moore) είναι Αμερικανός κιθαρίστας της ροκ μουσικής, γνωστός ως μέλος των UFO, ενώ έχει συνεργαστεί με τους Alice Cooper, Destruction, Vicious Rumors, κ.α..
Σρεκ κι Εμείς Καλύτερα

Σρεκ κι Εμείς Καλύτερα ή Σρεκ 4 (αγγλικά: "Shrek Forever After" ή "Shrek 4") είναι αμερικανική ταινία κινουμένων σχεδίων. Προβλήθηκε το 2010 και είναι η τέταρτη και η τελευταία ταινία της Σειράς ταινιών Σρεκ. Πριν από αυτή έχουν προβληθεί στους κινηματογράφους οι ταινίες Σρεκ, Σρεκ 2 και Σρεκ ο Τρίτος. Παράχθηκε από τον Τζίνα Σεΐ (Gina Shay) για την Dreamworks S.K.G. και διανεμήθηκε από την Paramount Pictures. Ξεκίνησε να προβάλλεται στους κινηματογράφους των ΗΠΑ στις 21 Μαΐου το 2010.

Όπως και οι τρεις πρώτες ταινίες έτσι και αυτή βασίζεται σε θέματα παραμυθιών. Ήταν υποψήφια για την Καλύτερη Ταινία Κινουμένων Σχεδίων στα Βραβεία Kids Choice 2010.
IGN

Το IGN (πρώην Imagine Games Network) είναι εταιρία ψυχαγωγικών μέσων υπό τη διεύθυνση της Ziff Davis LLC. με επικεφαλής τον πρώην αρθρογράφο της, Πηρ Σνάιντερ. Η ιστοσελίδα ήταν προϊόν φαντασίας του επιχειρηματία Κρις Άντερσον, το οποίο δημιουργήθηκε στις 29 Σεπτεμβρίου του 1996 από τον Κιθ Τζίνινγκς. Εστιάζει στα βιντεοπαιχνίδια, τις ταινίες, την τηλεόραση, τα κόμικς, την τεχνολογία και άλλα μέσα. Η εταιρία βρίσκεται στο Σαν Φρανσίσκο της Καλιφόρνια, στη συνοικία South of Market. Ξεκίνησε να λειτουργεί ως ένα δίκτυο ιστοσελίδων για υπολογιστές, ωστόσο έχει επεκταθεί στις πλατφόρμες κινητών τηλεφώνων, προγράμματα στις κονσόλες PlayStation και Xbox, στο FireTV, το Roku, το YouTube, το Twitch, το Hulu και το Snapchat.

Αρχικά, το IGN ήταν ναυαρχίδα ιδιοκτησία της μητρικής εταιρίας IGN Entertainment, η οποία κατείχε και διοικούσε αρκετές άλλες ιστοσελίδες προσανατολισμένες προς τα ενδιαφέροντα των παικτών, τα βιντεοπαιχνίδια και την ψυχαγωγία, ιστοσελίδες μεταξύ των οποίων οι: Rotten Tomatoes, GameSpy, GameStats, VE3D, TeamXbox, Vault Network, FilePlanet και AskMen. Στις 13 Φεβρουαρίου του 2013, το IGN πωλήθηκε στην εκδοτική εταιρία Ziff Davis και λειτουργεί ως θυγατρική εταιρία της J2 Global. Το επίσημο κανάλι της εταιρείας στο YouTube είναι αυτό με τις περισσότερες μεταφορτώσεις βίντεο στον κόσμο (115.657 βίντεο).
Γεώργιος Ρωμανός

Ο Γεώργιος Ρωμανός (1908 - 30 Ιανουαρίου 1996) του Αριστείδη ήταν Έλληνας δικηγόρος και πολιτικός, ο οποίος υπηρέτησε ως βουλευτής και ως υφυπουργός.
Φαθ Αλί Σαχ Κατζάρ

Ο Φαθ Αλί Σαχ Κατζάρ (Περσικά: فتحعلى شاه قاجار? "Var Fath Αli Shah" 25 Σεπτεμβρίου 1772 - 23 Οκτωβρίου 1834) ήταν ο δεύτερος μονάρχης (σάχης) της Περσίας από την Δυναστεία των Κατζάρων. Βασίλεψε από τις 17 Ιουνίου, 1797 μέχρι τον θάνατό του. Η μοναρχία του συνδέθηκε με την αναγκαστική και αμετάκλητη απόσπαση των βόρειων εδαφών του Ιράν (Καυκάσια εδάφη), τα οποία είχαν γίνει τμήμα της αυτοκρατορίας επί αιώνες, περιλαμβάνοντας ό,τι είναι σήμερα γνωστό ως Γεωργία, Δημοκρατία του Νταγκεστάν, Αζερμπαϊτζάν και Αρμενία από τη ρωσική αυτοκρατορία μετά τον Ρωσοπερσικό πόλεμο (1804-1813), τον Ρωσοπερσικό πόλεμο (1826-1828) και τις αντίστοιχες συνθήκες του Γκουλιστάν και του Τουρκμεντσάι. Ο ιστορικός Joseph M. Upton λέει ότι «"είναι διάσημος μεταξύ των Περσών για τρία πράγματα, την εξαιρετικά μεγάλη γενειάδα του, τη λεπτή μέση του και τους απογόνους του"».
Ρομπέρτο Φέρι

Ο Ρομπέρτο Φέρι (Roberto Ferri) είναι Ιταλός ζωγράφος, γεννήθηκε το 1978 στον Τάραντα της Ιταλίας και είναι επηρεασμένος κυρίως από τα «ρεύματα» της αναγέννησης, του ρομαντισμού, του μπαρόκ, του συμβολισμού και του ακαδημαϊσμού.
Βαυαρικό Επικουρικό Σώμα

Βαυαρικό Επικουρικό Σώμα (1833-1835) (γερμ. Bayerisches Hilfskorps) ονομαζόταν το στρατιωτικό σώμα που στάλθηκε στην Ελλάδα το 1833 για να αντικαταστήσει τα συμμαχικά στρατεύματα (κυρίως το Γαλλικό εκστρατευτικό σώμα (1828-1833)), ως το οργανωμένο στρατιωτικό σώμα της Ελλάδας, υπό την Αντιβασιλεία, μέχρις ότου ο Βασιλιάς Όθων συγκροτούσε τακτικό ελληνικό στρατό, με στόχο να επιστρέψει μέχρι το 1835 στη Βαυαρία.
Πλανήτης Χ

Με την ονομασία Πλανήτης Χ αναφέρεται υποθετικός πλανήτης του ηλιακού συστήματος πέρα από τον Ποσειδώνα. Μετά την ανακάλυψη του Ποσειδώνα το 1846, ήταν ευρέως διαδεδομένη η υπόθεση ότι μπορεί να υπάρχει και κάποιος πλανήτης πέρα από την τροχιά του Ποσειδώνα. Η έρευνα ξεκίνησε στα μέσα στου 19ου αιώνα και κορυφώθηκε στις αρχές του 20ού με την αναζήτηση του Πέρσιβαλ Λόουελ για τον Πλανήτη Χ. Ο Λόουελ πρότεινε ότι την υπόθεση του πλανήτη Χ για να εξηγήσει τις φαινομενικές αποκλίσεις των τροχιών των γιγάντων πάγου, και συγκεκριμένα του Ουρανού και του Ποσειδώνα, θεωρώντας ότι η βαρυτική έλξη από ένα μεγάλο ένατο πλανήτη μπορούσε να διαταράξει τον Ουρανό αρκετά ώστε να εξηγήσει τις αποκλίσεις. 

Η ανακάλυψη του Πλούτωνα από τον Κλάιντ Τόμπω το 1930 φάνηκε ότι επαλήθευσε την υπόθεση του Λόουελ και ο Πλούτωνας ονομάστηκε επισήμως ο ένατος πλανήτης. Το 1978 όμως ο Πλούτωνας βρέθηκε ότι ήταν πολύ μικρός για να μπορεί να επηρεάσει βαρυτικά τους αέριους γίγαντες, με αποτέλεσμα να ξεκινήσει μια σύντομη έρευνα για ένα δέκατο πλανήτη. Η έρευνα εγκαταλήφθηκε στις αρχές της δεκαετίας του 1990, όταν η μελέτη του Ποσειδώνα από τη συσκευή Voyager 2 έδειξε ότι οι ανωμαλίες στην τροχιά του Ουρανού οφείλονταν σε ελαφρά υπερεκτίμηση της μάζας του Ποσειδώνα. Ακολούθως, από το 1992 και μετά, η ανακάλυψη πολλών παγωμένων σωμάτων με τροχιά παρόμοια ή μεγαλύτερη από αυτή του Πλούτωνα οδήγησε σε διαμάχη για τη θέση του Πλούτωνα ως πλανήτη ή αν θα πρέπει να ταξινομηθούν ξεχωριστά, όπως οι αστεροειδείς. Το 2006, η Διεθνής Αστρονομική Ένωση ανακατέταξε τον Πλούτωνα και τα μεγαλύτερα από αυτά τα σώματα ως πλανήτες νάνους, με αποτέλεσμα ο Ποσειδώνας να είναι πάλι ο μακρύτερος από τον Ήλιο πλανήτης του Ηλιακού Συστήματος.

Αν και η αστρονομική κοινότητα συμφωνεί σε μεγάλο βαθμό ότι ο Πλανήτης Χ, όπως είχε αρχικά οραματιστεί, δεν υπάρχει, έχει αναβιώσει από μερικούς αστρονόμους η ιδέα ότι υπάρχει ένας πλανήτης που δεν έχει ανακαλυφθεί ακόμα για να επεξηγηθούν άλλες ανωμαλίες που παρατηρούνται στο εξωτερικό ηλιακό σύστημα. Όσον αφορά τον Μάρτιο του 2014, οι παρατηρήσεις από το διαστημικό τηλεσκόπιο υπερύθρων WISE έχουν αποκλείσει την πιθανότητα ύπαρξης ενός πλανήτη στο μέγεθος του Κρόνου μέχρι τις 10.000 ΑΜ και στο μέγεθος του Δία ή μεγαλύτερου μέχρι τις 26.000 ΑΜ. Παρατηρήσεις στις ομοιότητες τροχιές ακραίων μεταποσειδώνιων αντικειμένων οδήγησαν στην υπόθεση ότι μπορεί να υπάρχει μια υπεργαία με μάζα 2 με 15 φορές η γήινη σε απόσταση ανάμεσα στις 200 και στις 1.500 ΑΜ, με τροχιά με μεγάλη εκκεντρότητα και κλίση στην εκλειπτική. Το υποθετικό αυτό αντικείμενο έχει γίνει γνωστό ως Πλανήτης Εννέα.
Mercedes-Benz W166

Η Mercedes-Benz W166 ήταν μεσαίο πολυτελές τετρακίνητο SUV αυτοκίνητο, που κατασκευάστηκε από τη γερμανική αυτοκινητοβιομηχανία Mercedes-Benz από τις 20 Ιουλίου 2011 έως τον Οκτώβριο του 2018.Το μοντέλο παραγόταν κυρίως στις ΗΠΑ, όπου και κυκλοφόρησε πρώτα, ενώ στις αγορές της Ευρώπης πρωτοπαρουσιάστηκε στις 19 Νοεμβρίου 2011. Αντικατέστησε την επιτυχημένη σειρά W164 και συνέχισε την μεγάλη εμπορική επιτυχία της. Αρχικά, η W166 διατήρησε την ονομασία "M-Class" των προκατόχων W163 και W164, και κυκλοφόρησε ως η τρίτη γενιά της M-Class.

Τον Απρίλιο του 2015, η W166 υπέστη αισθητική ανανέωση και τότε μετονομάστηκε σε "Mercedes-Benz GLE-Class", που παρουσιάστηκε τον Αύγουστο του 2015, στα πλαίσια της τότε εισαγωγής της νέας ονοματολογίας όλων των SUV της εταιρείας. Το στάνταρ όνομα για όλα τα SUV, κάθε κατηγορίας μεγέθους, είναι GL και, για την ακρίβεια, το G σημαίνει Geländewagen, δηλαδή εκτός δρόμου αυτοκίνητο, και το L είναι συνδετήριο γράμμα με το τελικό, ενώ το τελικό γράμμα συμβολίζει την αντιστοιχία μεγέθους με τα σεντάν της εταιρείας. Ειδικότερα στην GLE-Class, το τελικό E υποδηλώνει ότι είναι το SUV αντίστοιχου μεγέθους με την E-Class.

Η παραγωγή της W166 έληξε τον Οκτώβριο του 2018, ενώ μέσα στον ίδιο μήνα παρουσιάστηκε στο Σαλόνι Αυτοκινήτου του Παρισιού και επίσης τον ίδιο μήνα μπήκε στην παραγωγή ο διάδοχός του, η Mercedes-Benz V167. Ωστόσο, στις ΗΠΑ και αρκετές ακόμα χώρες διεθνώς, τα τελευταία αντίτυπα της W166 πωλήθηκαν ως μοντέλα της σεζόν του 2019. Αντιθέτως, η διάδοχος V167 παρουσιάστηκε σταδιακά μέσα στο 2019 και ως μοντέλο της σεζόν του 2020.
Εδουάρδος Συρέ

Ο Εδουάρδος Συρέ (Στρασβούργο 21 Ιανουαρίου 1841 - Παρίσι 7 Απριλίου 1929) ήταν Γάλλος φιλόσοφος, ποιητής, θεατρικός συγγραφέας, μυθιστοριογράφος, μουσικοκριτικός και εκδότης Γαλλικής λογοτεχνίας.
Αλέξανδρος Λαδάς

Ο Αλέξανδρος Λαδάς (12 Μαΐου 1909 - 29 Ιανουαρίου 1969), του Περικλή, ήταν Έλληνας δικηγόρος και πολιτικός. Υπηρέτησε ως βουλευτής Κοζάνης.
Βασίλης Κορκολόπουλος

Ο Βασίλης Κορκολόπουλος (Λυνίσταινα Ολυμπίας, 22 Φεβρουαρίου 1941 - Αθήνα, 16 Αυγούστου 2015) ήταν Έλληνας πολιτικός.
Νόρμαν Τόρογκ

Ο Νόρμαν Τόρογκ ("Norman Rae Taurog", 23 Φεβρουαρίου 1899 - 7 Απριλίου 1981) ήταν Αμερικανός σκηνοθέτης και σεναριογράφος βραβευμένος με Όσκαρ Σκηνοθεσίας για την ταινία "Skippy" του 1931. Είναι μέχρι και σήμερα ο σκηνοθέτης που κέρδισε ποτέ το εν λόγω βραβείο σε μικρότερη ηλικία. Ο Τόρογκ γύρισε 180 ταινίες με σημαντικότερες τις: "Νανούρισμα (A Bedtime Story, 1933)", "Οι περιπέτειες του Τομ Σώγιερ (The Adventures of Tom Sawyer, 1938)", "Αδέσποτα νιάτα (Boys Town, 1938)" για το οποίο προτάθηκε για Όσκαρ Σκηνοθεσίας, "Ο νεαρός Τομ Έντισον (Young Tom Edison)" και "Τα συνεταιράκια (Pardners, 1956)".

Σκηνοθέτησε μερικούς από τους σημαντικότερους ηθοποιούς του εικοστού αιώνα όπως τον Σπένσερ Τρέισι, τον Μίκι Ρούνεϊ, την Τζούντι Γκάρλαντ, τον Φρεντ Ασταίρ, τον Τζιν Κέλι, την Ντέμπορα Κερ, τον Ντιν Μάρτιν και τον Τζέρι Λιούις. Σκηνοθέτησε επίσης τον Έλβις Πρίσλεϊ σε εννιά ταινίες. Για την προσφορά του στην 7η τέχνη ο Τόρογκ έχει το δικό του αστέρι στη Λεωφόρο της Δόξας του Χόλιγουντ.
Ορνέας

Στην ελληνική μυθολογία ο Ορνέας ήταν γιος του βασιλιά των Αθηνών Ερεχθέα και της Πραξιθέας.

Σύμφωνα με τον Όμηρο οικιστής της αρχαίας πόλης Ορνεάς της Αργολίδας ήταν ο Ορνέας .
Πιερ Μασερέ

Ο Πιερ Μασερέ (17 Φεβρουαρίου 1938) είναι Γάλλος φιλόσοφος και κριτικός λογοτεχνίας. Διδάσκει στο Πανεπιστήμιο της Λιλ.

Ήταν ένας από τους μαθητές του Λουί Αλτουσέρ και ένας από τους συγγραφείς του συλλογικού τόμου "Να διαβάσουμε το Κεφάλαιο". Στα ενδιαφέροντά του είναι ο μαρξισμός, η φιλοσοφία του Σπινόζα, η σχέση φιλοσοφίας και λογοτεχνίας, η ιστορία της φιλοσοφίας, η καθημερινότητα και η ουτοπία.
Χανς-Γκέοργκ Γκάνταμερ

Ο Χανς-Γκέοργκ Γκάνταμερ ("Hans-Georg Gadamer", 11 Φεβρουαρίου 1900 - 13 Μαρτίου 2002) ήταν Γερμανός φιλόσοφος.

Οι επιδράσεις του ήταν από την αρχαία ελληνική και την κλασική γερμανική φιλοσοφία, αλλά και από τον δάσκαλό του Χάιντεγκερ, υπό την επίβλεψη του οποίου εκπόνησε το 1929 την διδακτορική διατριβή του με θέμα «H διαλεκτική ηθική του Πλάτωνος».

Ασχολήθηκε ιδιαιτέρως με το θέμα της ερμηνευτικής, μελετώντας κυρίως τη φιλοσοφία του Διαφωτισμού. Για τον Γκάνταμερ, η ερμηνευτική δεν είναι απλώς τέχνη, αλλά μια οικουμενική θεώρηση του φιλοσοφείν. Επίσης, ασχολήθηκε με τη σχέση μεταξύ της φιλοσοφίας και της επιστήμης.

Το σπουδαιότερο έργο του είναι το "Αλήθεια και Μέθοδος" (1960).